Godkendelse af Klimaplanens Projektkatalog 2014 - 2015 
Sagsfremstilling 
6.         Godkendelse af Klimaplanens Projektkatalog 2014 - 2015 - Åbent 
  
  
SAGENS INDHOLD 
Byrådet vedtog i august 2012 ”Klimaplan 2025" med tilhørende ”Projektkatalog 2012 - 2013” for [adresse] 
Kommune. Klimaplanen fastsætter de overordnede klimapolitiske mål. Projektkataloget beskriver de konkrete 
projekter, og hvorledes disse projekter bidrager til opfyldelsen af de fremsatte mål for klimaarbejdet.  
  
Klimaplanen forventes opdateret hvert fjerde år i forhold til de aktuelle muligheder og udfordringer på klima- og 
energiområdet, mens projektkataloget udarbejdes for en to-årig periode.  
  
Forslag til ”Projektkatalog 2014 - 2015” indeholder beskrivelse af indsatsområder for den kommende periode og 
erstatter projektkataloget for 2012 – 2013, som afrapporteres i en særskilt sag primo 2014..  
  
VURDERING 
”Projektkatalog 2012 - 2013” var centreret om udarbejdelse af flere store energiplaner og kortlægninger, som 
tilsammen har bidraget til et bedre overblik og mere fyldestgørende datamateriale på klima- og energiområdet.  
  
Teknik og Kultur vurderer, at ”Projektkatalog 2012 - 2013” med undtagelse af den strategiske varmeplan er ved at 
blive gennemført. I foråret 2014 vil indsatsområde 7 ”Biomasseplan” samt indsatsområde 8 ”Udledninger og 
synergieffekter for arealanvendelse” således blive færdiggjort. 
  
”Projektkatalog 2014 - 2015” er en forlængelse af det tidligere projektkatalog, og indeholder 10 indsatsområder. Der 
skelnes mellem nye indsatsområder og fortsættelse af tidligere indsatsområder. Fortsættelse af tidligere 
indsatsområder kan både være fortsættelse af planlægning eller udmøntning af konkrete projekter og aktiviteter. 
  
1. Projekt ”MIDT-energistrategi” – nyt indsatsområde 
2. Strategisk varmeplan – fortsættelse af indsatsområde 2012 - 2013 
3. Energi i lokalsamfund – fortsættelse af indsatsområde 2012 - 2013 
4. Kommunal bygningsdrift – fortsættelse af indsatsområde 2012 - 2013  
5. ESCO, Energi og udviklingsprojekt på skoleområdet – nyt indsatsområde 
6. Borgernær indsats – nyt indsatsområde 
 
Teknik- og 
Miljøudvalget 
13. januar 2014 
Sagsnr. 710-2011-
89102 
Dok.nr. 710-2013-
288059 
Sagsbehandler 
DPMETH 
  
Tidl. politisk behandling 
BY, 28.02.12, pkt. 32 
Forventet sagsgang 
TM-U, ØK, BY 
Lovgrundlag 
  
7. Energirenovering af boliger – nyt indsatsområde 
8. Energi Forum Favrskov – fortsættelse af indsatsområde 2012 - 2013 
9. Grøn transport – fortsættelse af indsatsområde 2012 - 2013 
10. Letbane – fortsættelse af indsatsområde 2012 - 2013. 
  
”Projektkatalog 2014 - 2015” sætter fokus på den borgernære indsats og er primært centreret omkring konkrete 
tiltag, som kan bidrage direkte til opnåelse af energibesparelser og anvendelse af vedvarende energi. I 
projektkataloget lægges der endvidere op til, at der på tværs af indsatsområderne vil blive sat fokus på 
kommunikation og formidling omkring energi samt etablering af samarbejder mellem energiselskaber, lokale 
håndværkere og Energi Forum Favrskov. Eksempler herpå er: 
  
· Fyraftensmøder og ”home parties” for husstande med el- eller olievarme, indenfor indsatsområde 2 udmøntning af 
”Strategisk varmeplan”. 
· Tilbud om energitjek for husstande i [adresse], indenfor indsatsområde 3 ”Energi i lokalsamfund”. 
· Borgermøder, samarbejde og ”hot-line” for energirenovering af boliger samt hjælp til borgerne i forbindelse med 
ansøgning om tilskud til energibesparende foranstaltninger, indenfor indsatsområde 7 ”Energirenovering af boliger”. 
  
INDDRAGELSE/KOMMUNIKATION 
[adresse] vil i de beskrevne projekter prioritere en tæt dialog og et godt samarbejde med energiselskaber
og interessenter i kommunen samt med nabokommunerne.  
  
Portalen www.Energiforum-Favrskov.dk vil fortsat blive anvendt i kommunikationen med borgere og virksomheder 
eksempelvis omkring energibesparelser, mulighed for rådgivning, tilskudsmuligheder og uddannelsestilbud. 
  
ØKONOMISKE KONSEKVENSER 
[adresse] har i budget 2014-2017 afsat 1,5 million kroner i 2014 og 1 million kroner i 2015, som skal 
medvirke til at sikre gennemførelse, samarbejde, dialog, formidling og synliggørelse af klimatiltag i [adresse] 
Kommune.  
  
Midlerne anvendes i 2014 og 2015, primært til indsatsområderne for ”Strategisk varmeplan”,” Energi i lokalsamfund” 
samt ”Energirenovering af boliger”.  
  
Der er i projektkataloget angivet et økonomisk overslag for investeringer til gennemførsel af de 10 indsatsområder 
på klimaområdet i 2014 og 2015. Det kan fremadrettet være nødvendigt med enkelte beløbsmæssige justeringer 
mellem de forskellige projekter i takt med, at der indhentes konkrete tilbud på opgaverne. 
  
INDSTILLING 
Teknik- og kulturdirektøren indstiller til Byrådet:  
  
1. At ”Projektkatalog 2014 - 2015” godkendes. 
2. At der godkendes en anlægsbevilling på 1,5 mio. kr. i 2014 og 1 mio. kr. i            2015 til investeringerne på 
klimaområdet. 
3. At bevillingen finansieres via rådighedsbeløb på konto til udmøntning af 
   klimaplan. 
  
BESLUTNING 
  
Bilag 
  
  
  
Projektkatalog 2014 - 2015.doc 
710-2013-289027 
  
Teknik- og Miljøudvalget, 13. januar 2014: 
Fraværende: Ingen 
  
Udsat. 
